Tor Torgersen

Tor Torgersen (født 20. mars 1928 i Drammen, død 23. oktober 2020 i Tønsberg) var en norsk friidrettsutøver som konkurrerte i langdistanseløp og maraton. 

Han representerte Norge under Sommer-OL 1960, der hans beste resultat var en 26.-plass. Han vant i alt seks NM-gull i friidrett, hvorav to på bane, ett i maraton, og tre i terrengløp og skogsløp. I 1959 satte han også norsk rekord på  meter med tiden 29.30,8.

Etter den aktive karrieren arbeidet han som gymnastikklærer ved Larvik gymnas og trener i Larvik hos idrettsklubben Larvik Turn & Idrettsforening. Her trente han blant annet langdistanseløperen Lars Martin Kaupang. Utover på 1960-tallet ble Torgersen også involvert som trener i svømmemiljøet i Larvik svømmeklubb. Mellom 1978 og 1981 var han trener for det norske landslaget i svømming, og han arbeidet etter dette en tid i Århus hvor han blant annet trente den danske svømmeren Susanne Nielsson fra 1981 til hun la opp i 1983.

 Medaljer i norske mesterskap 
Plassering Øvelse ÅrGull  5000 meter  1959Gull  10000 meter  1959Gull  Maraton  1960Gull  8 km terrengløp  1957, 1959Gull  Skogsløp  1957Sølv  5000 meter  1956, 1958, 1960Sølv  10000 meter  1957Sølv  8 km terrengløp  1960Bronse  5000 meter  1955Bronse  3 km terrengløp  1958, 1959, 1960Bronse  Skogsløp  1956, 1958

 Personlige rekorder, baneløp 
 Distanse  Tid  År  Note 1 500 m  3.56,6  1958   En engelsk mil  4.19,8  1955   3 000 m  8.11,0  1959   5 000 m  14.13,8  1959   10 000 m  29.30,8  1959  Norsk rekord 17. juli 1959 – 21. august 1964

 Referanser 
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM Maraton menn. 
friidrett.no: NM 3 km terrengløp menn. 
friidrett.no: NM 8 km terrengløp menn. 
friidrett.no: NM Skogsløp menn. 

Øren, Einar Otto m.fl.:Rekordenes Utvikling/Progression of the Records Men Løpsøvelser/Running events Friidrett.no, besøkt 2. november 2020
Alle tider menn/All time best men - T'' Friidrett.no, ajour pr. 1. januar 2014, besøkt 2. november 2020

 Eksterne lenker 


Kategori:Norske langdistanseløpere
Kategori:Norske maratonløpere
Kategori:Norgesmestere i friidrett
Kategori:Deltakere for Norge under Sommer-OL 1960
Kategori:Friidrettsutøvere under Sommer-OL 1960
Kategori:Friidrettsutøvere for IK Tjalve
Kategori:Personer fra Drammen kommune